《题顾亭林先生遗像》
清代·王学浩

天生云鹤未教飞，万古青霄望羽衣。伊傅胸期巨川楫，夷齐身世首阳薇。

登临到处关经济，考订何人任是非。遗像清高容肃拜，菰中心事尚依稀。

作者简介：（1754—1832）清江苏昆山人，字孟养，号椒畦。乾隆五十一年举人。善诗能画，于书无不工。时论学浩用笔，能入绢素之骨。晚好用破笔，脱尽窠臼，画格一变。有《南山论画》。